《寿范洁斋》
宋代·吴泳

合下金相气质浑，更参诸老遍宗门。
箕山再得颜回婿，荣国还生孔子孙。
学问不趋岐路径，文章只好古罍尊。
至今尚得诗书力，一气清明中夜存。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。